EkBass/fiwiki-20250220-pages-articles huggingface dataset:
Arabiemiraatit kesäolympialaisissa 2012

Arabiemiraatit osallistui Lontoossa järjestettyihin vuoden 2012 olympialaisiin. Lontoossa maa osallistui kahdeksatta kertaa olympialaisiin. Arabiemiraatit lähetti Lontooseen suurimman olympiajoukkueensa: 24 miestä ja kaksi naista jotka osallistuvat kuuteen eri urheilulajiin. Jalkapallo kesäolympialaisissa 2012 – miesten turnaus oli ainoa joukkuelaji johon maa sai lähetettyä edustusjoukkueen. Tämä oli myös maan miesten debyyttiottelu olympiajalkapallossa. Arabiemiraatit debytoi myös miesten painonnostossa kun maata edustava Saeed Al Maktoum osallistui painonnostoon. Saeed toimi myös maan lipunkantajana olympialaisten avajaisissa. Kesäolympialaisissa 2012 Luokka:Kesäolympialaiset 2012
Kulovesi (täsmennyssivu)

Kulovesi tarkoittaa seuraavia asioita: * Kulovesi, järvi Pirkanmaalla * Kuloveden laiturivaihde, rautateiden entinen liikennepaikka Suoniemen Kuljussa * Erkki Kulovesi (1895–1971), kuvataiteilija * Kati Kulovesi (s. 1973), kansainvälisen oikeuden professori * Yrjö Kulovesi (1887–1943), lääkäri, psykoanalyysin uranuurtaja Suomessa Luokka:Järvien täsmennyssivut
Scuderia Cameron Glickenhaus SCG 003

Scuderia Cameron Glickenhaus SCG 003 on Scuderia Cameron Glickenhausin (SCG) ja Manifattura Automobil Torinon yhteistyössä suunnittelema rajoitetun tuotannon auto. Auto julkaistiin vuonna 2015 Geneven autonäyttelyssä. Auto käyttää 3,5 litran kaksoisturbomoottoria. Vuonna 2016 SCG osallistui kahdella autolla Mugellon 12 tunnin ajoon.http://www.24hseries.com/2016/12h-mugello/entry-list Nürburgringin 24 tunnin ajossa käytettävä versio on 003C ("Competizione"). Auton muut versiot ovat 003CS ("Competizione Stradale") ja tiekäyttöön suunnattu 003S ("Stradale"). Stradale-versio käyttää 4,4 litran kahden turboahtimen V8-moottoria, jossa on 750 hevosvoimaa, seitsemänvaihteinen vaihteisto ja hiilikuidusta valmistettu kori. == Lähteet == Luokka:Superautot Luokka:Kilpa- autot
Korisliiga-kausi 2017–2018

Korisliiga-kausi 2017–2018 oli 78. kausi, jolloin pelataan miesten koripallon Suomen mestaruudesta. Mestaruuden kauden päätteeksi voitti Kauhajoen Karhu, joka kaatoi finaalisarjassa Vilpas Vikingsin otteluvoitoin 4-2. Runkosarjan voittaja oli Vilpas Vikings. Hallitsevana mestarina kauteen lähti Joensuun Kataja ja sarjanousijana M1DA:n mestari Espoo United. == Sarjataulukko == ==Pudotuspelit== == Lähteet == == Katso myös == * Korisliiga-kauden 2017–2018 kokoonpanot 2017 Luokka:Koripallosarjojen kausi 2017–2018/2018
Causelandin rautatieasema

Causelandin rautatieasema on pieni rautatieasema Looe Valley Linella Causelandin kylässä, Cornwallissa. Asemalle liikennöi Great Western Railway. Asemaa käytti 2 094 matkustajaa kaudella 2014–2015. == Lähteet == Luokka:Cornwallin rautatieliikennepaikat
Tuija Hautala-Hirvioja

Tuija Hautala-Hirvioja (s. 1957) on suomalainen taidehistorian emeritaprofessori Lapin yliopistossa. == Ura == Hautala-Hirvioja valmistui luokanopettajaksi Oulun yliopistosta vuonna 1979 ja Jyväskylän yliopistosta filosofian kandidaatiksi vuonna 1984 ja filosofian tohtoriksi vuonna 1999. Hautala-Hirvioja on toiminut kuvataiteen opettajana Jyväskylässä. Hän on toiminut myös tutkijana Torniossa maakuntamuseolla. Taidetta hän on opettanut myös Rovaniemen kansalaisopistossa. Vuodesta 1992 lähtien hän on työskennellyt Lapin yliopiston taiteiden tiedekunnassa eri tehtävissä. Vuonna 2004 hänestä tuli taidehistorian professori Lapin yliopistoon. Hän jäi eläkkeelle vuonna 2022. Hautala-Hirviojan kirjallisen tuotannon painotus on pohjoisessa, lappilaisessa taiteessa ja Lapin alueen taiteilijoissa. Hän on kritisoinut sitä, että saamelaiset ovat jääneet suomalaisten taiteilijoiden varjoon. Vuonna 2013 hän vaati Rovaniemen Ounasvaaran suojelemista lisärakentamiselta. Vuonna 2016 Lapin rahasto myönsi Hautala-Hirviojalle kymmenen tuhannen euron suuruisen palkinnon pohjoisen taiteen tutkimisesta ja tunnetuksi tekemisestä. === Yksityiselämä === Hautala-Hirvioja on kärsinyt lukihäiriöstä. == Julkaisut == * J. K. Kyyhkynen 1875-1909: Lapin luonnon ja ihmisen kuvaaja 1993. ISBN 951-749-186-7 * Peitettynä elämältä: taiteilija Maija Kellokummun valon etsintä 1999. ISBN 951-96516-3-2 * Lappi-kuvan muotoutuminen suomalaisessa kuvataiteessa ennen toista maailmansotaa. Väitöskirja. 1999. 0075-4633; 69. == Lähteet == Luokka:Suomalaiset professorit Luokka:Suomalaiset taidehistorioitsijat Luokka:Vuonna 1957 syntyneet Luokka:Elävät henkilöt
Sandplacen rautatieasema

Sandplacen rautatieasema on pieni rautatieasema Looe Valley Linella Sandplacen kylässä, Cornwallissa. Asemalle liikennöi Great Western Railway. Asemaa käytti 1 762 matkustajaa kaudella 2014–2015. == Lähteet == Luokka:Cornwallin rautatieliikennepaikat
Kai Latvalehto

Kai Latvalehto (s. 1967) on ruotsinsuomalainen kitaristi ja opettaja, joka tuli tunnetuksi Laulu koti-ikävästä -dokumenttielokuvan päähenkilönä. == Tausta == Latvalehto vietti lapsuutensa Ruotsin Göteborgissa, mutta muutti Suomeen teini-iässä. Latvalehdon suvun juuret ovat Taivalkoskella ja hän on perheensä ainoa lapsi. Perhe muutti Ruotsiin Kain ollessa kaksivuotias. Hänen äitinsä teki Ruotsissa töitä Volvolla ja isänsä välillä merillä, välillä tehtailla. Elämä pyöri isän alkoholismin ympärillä. Suomeen palatessaan perhe muutti Haukiputaalle. Kai omaksui lapsuutensa seurauksena ruotsinsuomalaisen identiteetin. Mukaan jäi myös tunne ulkopuolisuudesta. Latvalehto on asunut Oulussa vuodesta 1980 ja hän määrittelee itsensä Suomessa asuvaksi ruotsinsuomalaiseksi. Lukion jälkeen Latvalehto opiskeli englantia Oulun yliopistossa. Latvalehto on koulutukseltaan kielten opettaja ja filosofian maisteri. Opettajan töidensä lisäksi Latvalehto on toiminut projektityöntekijänä Ruotsin kirkolle. Latvalehto on toiminut hankevetäjänäja projektipäällikkönä. Hän on tehnyt myös käännöstöitä oman yrityksensä kautta. == Ura == Kitaran soiton Latvalehto aloitti lukiossa. Latvalehto on soittanut kitaraa ja toiminut taustalaulajana Aknestik-bändissä vuosina 1984-2002. Latvalehto on kääntänyt kirjan Kaaoksen ruhtinaat. Latvalehto on toiminut kääntäjänä Freetime Machos -dokumenttielokuvassa 2010 ja taustatoimittajana Suomirokin sankarit: Wigwam -dokumentissa 2006. Latvalehto on esiintynyt isänsä Taunon ja poikansa Oivan kanssa elämästään ja suomalaissiirtolaisuudesta Ruotsissa kertovassa Laulu koti-ikävästä -dokumenttielokuvassa vuonna 2013. Elokuvassa Latvalehto matkusti isänsä kanssa lapsuutensa maisemiin Göteborgiin. Elokuvan keskiössä on kulttuurinen juurettomuus. Elokuvan ohjaaja oli Mika Ronkainen. Dokumenttia käsiteltiin Inhimillinen tekijä- ohjelmassa 2015. Siitä tehtiin myös versio teatteriin. Latvalehto valittiin tämän johdosta vuoden 2013 ruotsinsuomalaiseksi. Kun Pudasjärvi Ruotsiin lähti- siirtolaiskertomuksia muuttovirran varrelta, kirjaan Latvalehto on osallistunut kirjoittamalla. Hän on ollut myös kirjoittamassa kirjaa Monta oksaa, joka kertoo ruotsinsuomalaisten tarinoita. Matka-apurahaa Latvalehto sai vuonna 2012 1200 euroa tutkimustyötään varten Oulun yliopiston tutkijakoululta.. Latvalehto sai Pohjois-Pohjanmaan kulttuurirahastolta apurahan toisen sukupolven ruotsinsuomalaista kulttuuri- identiteettiä käsittelevää väitöskirjaa varten vuonna 2013. Projekti alkoi Oulun yliopiston kautta ja siinä haastateltiin toisen polven ruotsinsuomalaisia. Se jatkui Åbo Akademissa. Latvalehto väitteli tohtoriksi toisen polven ruotsinsuomalaisten kulttuuri-identiteetistä 2018. Vuonna 2019 Latvalehto sai Pohjois-Pohjanmaan rahastolta apurahaa 40 000 euroa ruotsinsuomalaisen taiteilijaresidenssin perustamiseksi Ouluun. Residenssi avattiin samana vuonna. == Yksityiselämä == Hän on naimisissa Päivi Latvalehdon kanssa ja hänellä on yksi, vuonna 2003 syntynyt poika. == Lähteet == Luokka:Suomalaiset kitaristit Luokka:Vuonna 1967 syntyneet Luokka:Elävät henkilöt Luokka:Ruotsinsuomalaiset henkilöt
Looen rautatieasema

Looen rautatieasema on rautatieasema Looen kaupungissa Cornwallissa. Se on Liskeardiin vievän Looe Valley Linen pääteasema. Asemaa käytti 124 914 matkustajaa kaudella 2014–2015. == Lähteet == Luokka:Cornwallin rautatieliikennepaikat
Korisliiga-kauden 2017–2018 kokoonpanot

== Joukkueiden kokoonpanot == ===Espoo United=== ===Helsinki Seagulls=== ===Joensuun Kataja=== ===Kauhajoen Karhu=== === Kobrat === === Korihait === ===Kouvot=== ===KTP-Basket=== === BC Nokia === ===Salon Vilpas=== ===Tampereen Pyrintö=== == Lähteet == Luokka:Koripallosarjojen kausi 2017–2018/2018 Luokka:Luettelot Korisliigasta
Drakengard (pelisarja)

Drakengard on Square Enixin julkaisema toimintaroolipelien sarja. Sarjan ensimmäinen osa Drakengard on julkaistu PlayStation 2:lle. Samaan pelimaailmaan sijoittuvat myös pelit NieR ja NieR: Automata. == Pelit == ===Pääsarja=== * Drakengard (2004) * Drakengard 2 (2006) * Drakengard 3 (2014) ===Spin-offit=== * NieR (2010) ** NieR Replicant * NieR: Automata (2017) == Myynti == NieR: Automata on myynyt yli neljä miljoonaa kappaletta. == Lähteet == == Aiheesta muualla == * Pelisarja MobyGamesissä Luokka:Videopelisarjat
Kaupungin valot

Kaupungin valot voi tarkoittaa: == Televisio ja elokuva == * Kaupungin valot, vuoden 1931 mykkä draamaelokuva == Musiikki == * Kaupungin Valot, tamperelainen pop punk and Creative Commons -yhtye * Kaupungin valot, Problemsin albumi vuodelta 1982. * Kaupungin valot, Kollaa Kestään kappale vuoden 1979 studioalbumilta Jäähyväiset aseille (albumi).
Harebrained Schemes

Harebrained Schemes on yhdysvaltalainen videopelien kehittäjä. Yhtiön perustaja on Jordan Weisman, joka on myös MechWarrior-pelien suunnittelija. Yritys on julkaissut Shadowrun roolipeliin perustuvia videopelejä sekä kehittänyt BattleTech-sarjaan kuuluvan strategiapelin. Paradox Interactive ilmoitti sopineensa yrityksen ostamisesta vuonna 2018. Lokakuussa 2023 ilmoitettiin, että yhtiöt eroavat 1. tammikuuta 2024 yhteisestä päätöksestä johtuen The Lamplighters League (2023) pelin myynnin vaisuudesta. == Pelit == * Crimson: Steam Pirates (2011), iOS * Shadowrun Returns (2013), Linux, OS X, Windows * Shadowrun: Dragonfall (2014), Linux, OS X, Windows * Shadowrun: Hong Kong (2015), Linux, OS X, Windows * Necropolis (2016) * BattleTech (2018) * The Lamplighters League (2023) == Lähteet == == Aiheesta muualla == * Profiili MobyGamesissä Luokka:Yhdysvaltalaiset videopeliyritykset
U-194

S-194 oli vuonna 1957 valmistunut Neuvostoliiton laivaston Whiskey-luokan sukellusvene. Tämän jälkeen alus oli näytteillä Suomessa ja Ruotsissa, jolloin siihen tutustui noin 550 000 ihmistä. == Valmistus == Se valmistui vuonna 1957. == Palvelus == Alus palveli Neuvostoliiton Itämeren laivastossa vuoteen 1989 saakka ja poistettiin käytöstä vuonna 1991. == Matka Suomessa == Alus tuotiin Suomeen romutettavaksi ja odotti kohtaloaan Rosalassa, Hiittisten saaristossa. Sieltä sen hankki 1993 omistukseensa porilainen liikemies Timo Wallin tarkoituksenaan tehdä siitä matkailunähtävyys. Alus kunnostettiin Uudessakaupungissa, josta se uitettiin Rauman kautta Poriin. Sukellusvene oli yleisön nähtävänä Porin Mäntyluodossa viikonlopun ajan, jolloin siihen tutustui noin 5 000 kävijää. Alus piti viedä seuraavaksi näytteille vuoden 1994 Yyterin juhannusjuhliin, mutta myrsky esti hinaamisen. Myöhemmin samana vuonna se siirrettiin Vaasaan, jossa se oli seuraavan kerran näytteillä. == Matka Ruotsissa == Lokakuussa 1994 sukellusvene kuljetettiin Merenkurkun yli Ruotsin Uumajaan, missä se kokosi jälleen suuren kävijämäärän. Sukellusvene oli vuonna 1981 Ruotsin rannikolla karille ajaneen U 137 -sukellusveneen sisaralus. Tapahtuma sai aikanaan suuren huomion ja ruotsalaisten mielenkiinto neuvostoliittolaisia sukellusveneitä kohtaan oli yhä suurta. Tämän jälkeen alus kuljetettiin Örnsköldsvikin, Sundsvallin ja Gävlen kautta Tukholmaan. Siellä se asetettiin näytteille Vasa-museon vierelle vuonna 1995. Samalla paikalla se oli seuraavat neljä vuotta, vuoteen 1999 saakka, jolloin alus häädettiin pois Tukholmasta. Sukellusvene siirrettiin Norrköpingkiin, missä sitä yritettiin myydä neljän miljoonan Norjan kruunun hintaan. Kauppoja ei syntynyt, ja aluksen seuraavat satamat olivat vuonna 2000 Kalmar sekä vuonna 2003 Helsingborg. Sukellusvene sai siellä taas osakseen vastustusta, joten se päätettiin siirtää Landskronaan vuonna 2004 sekä laittaa jälleen myyntiin. Tällä kertaa hinta oli 250 000 euroa. Lopulta vuonna 2007 alus myytiin Thaimaahan. == Sukellusveneen uppoaminen == Alus käytettiin myynnin jälkeen korjattavana Puolan Szczecinissä. Sieltä uusi omistaja lähti hinauttamaan alusta kohti Bangkokissa sijaitsevaa museota, kun se 5. helmikuuta 2007 otti vettä sisäänsä ja upposi Tanskan edustalle, noin 50 kilometriä Thyborønista länteen. wrecksite == Lähteet== Luokka: Projekti 613 -luokan sukellusveneet
Sietämisen olematon keveys

__NOTOC__ Sietämisen olematon keveys on hardcore punk -yhtye Valse Tristen EP- levy, joka julkaistiin lokakuussa 1990 levymerkillä Trash Can Records. == Kappaleet == === A-puoli === # # # === B-puoli === # * # # == Kokoonpano == * Wasky – laulu * Mikko – laulu, basso (kappaleet 1 ja 5) * Peräkä – kitara * Kasari – basso, laulu (kappaleet 1 ja 5) * Tepe – rummut \+ * Petteri Karri – äänittäjä == Lähteet == == Aiheesta muualla == * Sietämisen olematon keveys finnmusic.net -sivustolla Luokka:Vuoden 1990 EP:t Luokka:Valse Tristen albumit
Hermovasara

__NOTOC__ Hermovasara on hardcore punk -yhtye Valse Tristen EP-levy, joka julkaistiin syyskuussa 1997 levymerkillä Trash Can Records. CD-painoksen bonuskappaleet on julkaistu aiemmin split-albumilla Primer Pasiente.Discogs: Valse Triste – Hermovasara == Kappaleet == === A-puoli === # # # # === B-puoli === # * # # # === CD:n bonuskappaleet === # * # # # # # == Kokoonpano == * Wasky – laulu * Mikko – laulu * Perälä – kitara * Raine – basso * Janne – rummut \+ * Pentti Dassum – äänittäjä == Lähteet == == Aiheesta muualla == * Hermovasara finnmusic.net -sivustolla Luokka:Vuoden 1997 EP:t Luokka:Valse Tristen albumit
Kimi Klingberg

Kimi Klingberg (s. 29. heinäkuuta 1976) on suomalainen kilpauransa päättänyt koripalloilija. == Ura == Espoon Akilleen kasvatti Klingberg aloitti miesten pääsarjauransa Helsingin NMKY:ssä kaudella 1995–1996 mutta siirtyi syksyksi 1997 Pussihukkiin, jota hän edusti kymmenen peräkkäistä pääsarjakautta ja lopuksi vielä yhden I-divisioonakauden ajan. Klingberg saavutti Pussihukissa SM-hopeaa vuonna 2005 ja SM-pronssia vuonna 2003. Lokakuussa 2000 hänet nimettiin SM-Koriksen kuukauden pelaajaksi, ja samassa kuussa hän sai leikkaushoitoa vaatineen jalkavammanhttp://www.basket.fi/uutiset/kaikki_uutiset/?x122462=45435.Kimi Klingberg – Suomen Koripalloliitto Marraskuussa 2006 Klingberg teki 3000. pisteensä ja pelasi 300. ottelunsa miesten pääsarjassahttp://www.basket.fi/uutiset/kaikki_uutiset/korisliiga/?x122519=87379http://www.kaleva.fi/urheilu/klingberg-300-ottelua- tayteen-korisliigassa/117937/. Suomen miesten maajoukkueessa Klingberg pelasi vuosina 2001–2002 kahdeksan ottelua 3,3 pisteen keskiarvolla. Hän pelasi myös nuorisomaajoukkueissa.Maajoukkuetilastot Tammikuussa 2007 Klingberg siirtyi pelaajauransa ohella Pussihukkien apuvalmentajaksi.http://www.urheilulehti.fi/lisaa-lajeja/liimo-puhun- paavalmentajaksi == Saavutukset == * SM-hopeaa 2005 ** SM-pronssia 2003 * Suomen miesten pääsarjan runkosarjan riistotilaston toinen kaudella 2002–2003 * Suomen miesten pääsarjan runkosarjan syöttötilaston kolmas kaudella 2003–2004 * SM-Koriksen kuukauden pelaaja, lokakuu 2000 == Katso myös == * Luettelo 500 syöttöä tehneistä Korisliiga-pelaajista == Lähteet == * Kimi Klingberg Suomen Koripalloliitto * Maajoukkuetilastot Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1976 syntyneet Luokka:Elävät henkilöt
Aura (kappale)

__NOTOC__ Aura on suomalaisen black metal -yhtye Ajattaran viides single, ja samalla ensimmäinen, joka ei ole Joululevyltä. Se julkaistiin 24. tammikuuta 2011 digitaalisesti. == Kappaleet == # == Kokoonpano == * Ruoja – laulu, kitara * Kalmos – kitara, taustalaulu * Tartunta – kitara * Tohtori Kuolio – basso, taustalaulu * Malakias IV – rummut == Lähteet == Luokka:Vuoden 2011 kappaleet Luokka:Ajattaran kappaleet
Ave satana

__NOTOC__ Ave satana on suomalaisen black metal -yhtye Ajattaran kuudes single. Se julkaistiin 17. maaliskuuta 2017 digitaalisesti. == Kappaleet == # == Kokoonpano == * Ruoja – laulu, kitara * Kalmos – kitara, taustalaulu * Tartunta – kitara, taustalaulu * Tohtori Kuolio – basso, taustalaulu * Raajat – koskettimet * Malakias V – rummut == Lähteet == Luokka:Vuoden 2017 kappaleet Luokka:Ajattaran kappaleet
Government Plates

__NOTOC__ Government Plates on Death Gripsin kolmas studioalbumi. Albumi julkaistiin ilmaiseksi 13. marraskuuta 2013 Death Gripsin nettisivulle ja siitä julkaistiin myöhemmin vinyyliversio. Albumin johdoksi tehtiin 11 musiikkivideota. Albumia on myyty 13000 kappaletta. == Taustaa == 10\. toukokuuta 2013 bändin rumpali, Zach Hill ilmoitti, että hän ohjaa ja käsikirjoittaa elokuvan. Hän myös aikoo tehdä elokuvan soundtrackin itse. Samassa ilmoituksessa hän kertoi työskentelevänsä kolmannen Death Grips - albumin kanssa. 8\. kesäkuuta 2013 Death Grips perusti uuden levy-yhtiön nimeltä Third Worlds. He perustivat sen Harvestin - kautta. 21\. elokuuta 2013 Death Grips julkaisi uuden singlen, Birds. Se julkaistiin YouTubeen ja SoundCloudiin, josta pystyi ladata kappaleen. == Kappaleet == # # # # # # # # # # # == Arvostelut == * Metacritic: 75/100Metacritic: Reviews for Government Plates by Death Grips * Consequence of Sound: DConsequence of Sound: Album review * Pitchfork: 8.4/10Pitchfork: Album review * The Rolling Stone 4/5 *Anthony Fantano: 6/10 == Lähteet == Luokka:Vuoden 2013 albumit Luokka: Death Gripsin albumit
Leonard Lake

Leonard Thomas Lake (29. lokakuuta 1945 – 6. kesäkuuta 1985) oli 1980-luvulla Yhdysvalloissa vaikuttanut sarjamurhaaja, joka toimi yhdessä Charles Ng -nimisen rikoskumppaninsa kanssa. Kaksikko kuuluu Yhdysvaltojen pahamaineisimpiin sarjamurhaajiin. Lakella oli rikoskumppaninsa kanssa varmuudella ainakin 11 uhria, mutta hän on mahdollisesti murhannut jopa 25 ihmistä. 1980-luvun alussa Lake tutustui Charles Ng:iksi esittäytyneeseen mieheen, joka etsi itselleen majapaikkaa. Kaksikko tuli toimeen huomatessaan toisissaan samanlaisia mieltymyksiä. Vuosien varrella Lake ja Ng murhasivat monia ihmisiä Laken tilalla Calaverasin piirikunnassa Kaliforniassa. Uhreista kolme oli naisia, kaksi heistä naapureiden vaimoja, joiden miehet ja pienet lapset myös murhattiin. Lake oli murhannut näitä ennen myös oman veljensä ja sulhasmiehensä, joiden omaisuuden ja henkilöllisyyden hän varasti. Lake ja Ng kuvasivat videolle itseään raiskaamassa ja kiduttamassa naisia Laken tilan pienessä bunkkerissa. Vuonna 1985 Leonard Lake joutui pidätetyksi ampuma- aserikoksesta. Nopeasti tämän jälkeen hän teki itsemurhan syanidikapselin avulla pidätyssellissä. Hän oli kuollessaan 39-vuotias. Tämä herätti poliisin huomion ja nopeasti itsemurhan jälkeen poliisi alkoi tutkia hänen tilaansa Kaliforniassa. Tilalta poliisi löysi ihmisten jäännöksiä. Jäännöksien lisäksi löytyi myös videonauhoja uhreista sekä Laken 250-sivuinen päiväkirja, joka kuvasi miesten fantasioita ja hirmutekoja. Vuonna 1985 Laken rikostoveri Charles Ng jäi kiinni Kanadassa ja sai lopulta kuolemantuomion Kaliforniassa 1999. Luokka:Yhdysvaltalaiset sarjamurhaajat Luokka:Vuonna 1945 syntyneet Luokka:Vuonna 1985 kuolleet
Pipo tiukalla

Pipo tiukalla on yhdysvaltalainen nuortenelokuva / romanttinen komedia vuodelta 1985, jonka on ohjannut ja käsikirjoittanut Savage Steve Holland. Elokuvan pääroolissa esiintyy John Cusack, joka näyttelee itsetuhoista lukio- opiskelijaa Lane Meyeriä, jonka tyttöystävä on juuri eronnut hänestä joulun alla. == Roolit == == Lähteet == == Aiheesta muualla == * * * * Luokka:Yhdysvaltalaiset nuortenelokuvat Luokka:Yhdysvaltalaiset romanttiset komediat Luokka:Yhdysvaltalaiset urheiluelokuvat Luokka:Vuoden 1985 yhdysvaltalaiset elokuvat
Whodini

Whodini on yhdysvaltalainen hip hop -yhtye, joka perustettiin vuonna 1981. Brooklyniläinen trio muodostuu laulajasta Jalil Hutchinsista, taustalaulajasta John Fletcheristä (tunnettu myös nimellä Ecstasy) ja DJ Drew Carterista (tunnettu myös nimellä Grandmaster Dee). Whodini oli ensimmäisiä hip hop -yhtyeitä, jotka kehittivät tyylilajin yleiseen kansansuosioon. He olivat samassa roolissa kuin muut hip hop -yhtyeet ja -artistit kuten The Fat Boys, Grandmaster Flash and the Furious Five, Afrika Bambaataa ja Warp 9. Whodinin managerina toimi Russell Simmons, joka on Run–D.M.C:n jäsenen Joseph ”Run” Simmonsin veli. Vuonna 1983 Whodini nauhoitti ja julkaisi eponyymin esikoisalbuminsa Whodini, jonka halloween-teemaista singleä ”Haunted House of Rock” soitetaan yökerhoissa vielä tänäpäivänäkin. Synthpopin ja elektron pioneeri Thomas Dolby auttoi albumin toisen singlen ”Mr Magic’s Wand” tuottamisessa. Kappale tehtiin alun perin kuuluisan radio-DJ:n Mr. Magicin mainoskappaleeksi, mutta nykyään se on yhtyeen tunnetuimpia kappaleita. Kappale esiintyy muun muassa vuoden 2002 videopelissä Grand Theft Auto: Vice City. ==Diskografia== ===Studioalbumit=== *Whodini (1983) *Escape (1984) *Back in Black (1986) *Open Sesame (1987) *Bag-a-Trix (1991) *Six (1996) ==Lähteet== ==Aiheesta muualla== Luokka:Yhdysvaltalaiset elektronisen musiikin yhtyeet Luokka:Yhdysvaltalaiset hip hop -yhtyeet
Jussi Johnsson

Stig Jussi Tapio Johnsson (s. 30. toukokuuta 1966 Kuusankoski) on suomalainen näyttelijä. Johnsson on esiintynyt mm. elokuvissa Kiljusen herrasväen uudet seikkailut, Lapin kullan kimallus ja Juoppohullun päiväkirja.http://www.elonet.fi/fi/henkilo/253495 Johnsson opiskeli Norjassa Ronerike Folkhøgskolen musiikkiteatterilinjalla 1984–1985. Hän valmistui ylioppilaaksi 1986 ja opiskeli Tampereen yliopiston yleisen kirjallisuustieteen draamalinjalla 1987–1990. Teatterikorkeakoulussa Johnsson aloitti opinnot 1991. == Lähteet == Luokka:Suomalaiset näyttelijät Luokka:Vuonna 1966 syntyneet Luokka:Elävät henkilöt
Brontën sisarukset (elokuva)

Brontën sisarukset (kirjoitusmuotona myös Bronten sisarukset; ) on vuonna 1979 ensi-iltansa saanut André Téchinén ohjaama ranskalainen elämäkerrallinen draamaelokuva, jonka pääosia näyttelevät Isabelle Adjani, Marie-France Pisier ja Isabelle Huppert. Elokuva kertoo nimensä mukaisesti kuuluisista englantilaisista Brontën sisaruksista: Emilystä (1818–1848), Charlottesta (1816–1855), Annesta (1820–1849) ja Branwellista (1817–1848), jota näyttelee Pascal Greggory. André Téchiné laati elokuvan käsikirjoituksen yhteistyössä Pascal Bonitzerin ja Jean Gruaultin kanssa. Elokuvan tuottajina olivat Yves Gasser, Klaus Hellwig ja Yves Peyrot. Brontën sisarukset kilpaili vuoden 1979 Cannesin elokuvajuhlilla, missä André Téchiné oli ehdokkaana pääkilpailussa parhaan elokuvan Kultaisen palmun saajaksi. Elokuva sai kaksi César- ehdokkuutta parhaasta kuvauksesta (Bruno Nuytten) ja leikkauksesta (Claudine Merlin). == Juoni == Brontën sisarukset sijoittuu Englannin Yorkshireen ja kertoo englantilaisista kirjailijasisarista, Emilystä (Isabelle Adjani), Charlottesta (Marie-France Pisier) ja Annesta (Isabelle Huppert), ja heidän vaikeasta suhteestaan ongelmalliseen veljeensä Branwelliin (Pascal Greggory). Elokuva alkaa vuodesta 1834, jolloin 17-vuotias Branwell maalaa sisaristaan kuuluisan muotokuvan. Sittemmin elokuva seuraa sisarusten yksinäistä ja karua elämää. Elokuva päättyy vuoteen 1852, jolloin nyt kuuluisaksi noussut kirjailija Charlotte on sisaruksistaan ainoa, joka on vielä elossa. == Näyttelijät == == Tuotanto == Brontën sisaruksien kuvaukset alkoivat 3. heinäkuuta 1978 ja päättyivät 17. syyskuuta 1978. Elokuva kuvattiin Britanniassa, Yorkshire ja Humberin hallintoalueella Englannissa. Elokuvan tuotantoyhtiöinä olivat Action Films, Gaumont ja France 3. == Julkaisu == Brontën sisarukset sai ensi-iltansa Ranskassa 9. toukokuuta 1979 ja Suomessa 31. elokuuta 1979. Elokuvan teatterilevittäjinä olivat Ranskassa Gaumont ja Suomessa Magna-Filmi. Elokuva keräsi Ranskassa teatterikierroksensa aikana 695 446 katsojaa ja oli vuoden 1979 48. katsotuin elokuva. Elokuva oli Suomessa 125. katsotuin elokuva 11 267 hengen katsojamäärällään vuonna 1979. Brontën sisarukset julkaistiin DVD:lle ja blu-raylle Ranskassa 16. toukokuuta 2012 ja Yhdysvalloissa 30. heinäkuuta 2013. == Lähteet == == Aiheesta muualla == * * * * Brontën sisarukset AlloCinéssä * Brontën sisarukset UniFrancessa * Brontën sisarukset JP’s Box-Officessa Luokka:Vuoden 1979 ranskalaiset elokuvat Luokka:Elämäkertaelokuvat Luokka:Ranskalaiset draamaelokuvat
Jacobus Johannes Fouché

Jacobus Johannes Fouché (6. kesäkuuta 1898 – 23. syyskuuta 1980) oli eteläafrikkalainen poliitikko. Fouché toimi maan presidenttinä vuodesta 1968 vuoteen 1975. == Lähteet== Luokka:Eteläafrikkalaiset tieteilijät Luokka:Etelä- Afrikan valtiopresidentit Luokka:Vuonna 1898 syntyneet Luokka:Vuonna 1980 kuolleet
Hengityspalje

Hengityspalje (tunnetaan myös nimellä elvytyspalje) on lääkinnällinen laite. Sitä käytetään hengityksen tukemisessa elvytyksessä, nukutuksessa tai muissa tilanteissa, joissa potilaan hengitys tarvitsee apua. Hengityspaljetta voidaan käytää myös tilanteissa, joissa potilaan oma yskimisvoima on riittämätön. Se auttaa liman irtoamista. Sen oikea käyttö ja kokoaminen on tärkeää potilasturvallisuudelle. Hengityspalkeita valmistetaan sekä moni- että kertakäyttöisinä. Niitä valmistetaan eri kokoisina lapsille ja aikuisille. Hengityspalje voidaan kytkeä happilähteeseen. Hengityspaljetta käytetään painamalla silikonista paljetta ja pitämällä maskia tiiviisti kasvoilla tai kytkemällä palje intubaatioputkeen. Hengityspalkeiden valmistajia ovat esimerkiksi norjalainen Laerdal Medical ja tanskalainen Ambu. == Lähteet == Luokka:Lääketieteelliset hoitotarvikkeet Luokka:Ensihoito
Lasta (tukilaite)

Lasta on määritelty "jäykäksi tai joustavaksi laitteeksi, joka pitää asennossaan sijoiltaan olevan tai liikuteltavan ruumiinosan; sitä käytetään myös vahingoittuneen osan pitämiseen paikallaan ja suojaamiseksi" tai myös "jäykkänä tai joustavana materiaalina, jota käytetään liikkumisen estämiseen tai rajoittamiseen”. Lastaa voidaan käyttää kun loukkaantuminen ei ole niin vakava että ruuminosan liikuttaminen estyisi kokonaan. Lastaa voidaan käyttää esimerkiksi tietynlaisten murtumien, revähdyksen ja nyrjähdyksien hoidossa. Lastaa voidaan käyttää myös nivelessä olevan kivun levittämiseen. Lasta voi olla kiinteä, joka estää liikuttamisen kokonaan, tai vain jäykkä, joka mahdollistaa rajoitetun liikkumisen. Lasta on helppokäyttöinen, sillä se ei vaadi minkäänlaisen kipsin tekemistä, ja se on melko helppo myös tehdä itse ensiavuksi. ==Lähteet== == Aiheesta muualla == Luokka:Lääketieteelliset hoitotarvikkeet Luokka:Ensihoito
Nordean pankkimuseo

Nordean pankkimuseo on suomalaisen liikepankkitoiminnan erikoismuseo Helsingissä. Museota ylläpitää Nordean Taidesäätiö. Museo sijaitsee Nordean edeltäjän Suomen Yhdyspankin vanhan pankkitalon holvissa osoitteessa Aleksanterinkatu 36 B. Suomen ensimmäinen liikepankki, Suomen Yhdyspankki, perustettiin vuonna 1862. Liikepankkitoiminnan pitkä historia ja Suomen talouselämän kehitys kulkevat käsi kädessä. Pankkimuseossa tähän kehityskulkuun voi tutustua peruskokoelmaan kuuluvan esineistön, valokuvien, pilapiirrosten, mainosten ja aineistoa elävöittävien tarinoiden avulla. Perusnäyttelyn lisäksi museossa on esillä vaihtuvia teemanäyttelyitä. Museo on avoinna ryhmille arkisin sopimuksen mukaan. Vierailu on maksuton. Lisäksi museossa järjestetään avointen ovien tilaisuuksia, yleensä kuukauden ensimmäisenä torstaina. == Pysyvä näyttely == Museon sydän on kulttuurihistoriallisesti arvokas 1900-luvun alun pankki-interiööri, joka on peräisin Pohjoismaiden Osakepankin Helsingin sivukonttorista. Arkkitehtitoimisto Gesellius, Lindgren & Saarisen suunnittelemasta pankkikonttorista on näytteillä osa pankkisalia ja johtajan huone. Tunnelmaa täydentävät Eric O. W. Ehrströmin ja Alpo Sailon toteuttamat konttoria koristaneet taideteokset. Museossa on muistoja jokaisesta Nordean Suomessa toimineesta edeltäjäpankista: osakekirja, säästölipas tai jokin muu pankissa käytössä ollut esine. Esillä on myös harvinaisuuksia, kuten Suomen Yhdyspankin omat setelit. == Museoesineet == Esinekokoelman kautta saa käsityksen suomalaisen liikepankkitoiminnan historiasta ja kehityksestä 1860-luvulta alkaen. Museon vanhimmat esineet ovat peräisin pankin perustamisen ajoilta. Esineitä on kaikista edeltäjäpankeista ja eri puolilta Suomea. Suurin osa esineistä on pankin hankkimia työ- ja käyttöesineitä, osa on pankin saamia liikelahjoja tai museolle lahjoitettuja esineitä. Keskeisiä esineitä ovat pankissa käytetyt laskukoneet ja ns. shekinvarmentimet. Pankkimuseon vanhin mekaaninen laskukone on vuodelta 1891. Sitä ennen käytettiin helmitaulua. Mekaaniset laskukoneet yleistyivät pankeissa 1900-luvun alkupuolella, ja niiden uudemmat mallit olivat käytössä vielä 1970-luvulla. Vanhimmat shekinvarmentimet ovat 1800-luvun lopulta. Museossa esillä olevat Yhdyspankin setelit vuosilta 1867 ja 1882 ovat hyvin harvinaisia. Ne edustavat aikaa, jolloin yksittäinen liikepankki sai laskea liikkeelle omia seteleitä. Näytteillä on myös vanhoja mainoksia, säästölippaita, takavuosien valuuttalaskin, voitto-obligaatioiden arvontarumpu, pörssipulpetti, ensimmäinen reaaliaikainen pankkiautomaatti ja paljon muuta. == Opastetut kierrokset == Pankkimuseon opastetulla kierroksella kerrotaan tarinoita ja tietoja pankin toiminnasta, kuten esimerkiksi entisaikojen osaamisvaatimuksista, pankkityössä käytetyistä esineistä ja eräistä pankissa työskennelleistä henkilöistä. == Lähteet == == Aiheesta muualla == * nordea.com: Our history Luokka:Helsingin museot Luokka:Kluuvi
Kalle Virtapohja

Kalle Virtapohja (s. 26. syyskuuta 1962 Kouvola) on suomalainen urheilutoimittaja ja tietokirjailija. Hän väitteli vuonna 1998 tohtoriksi Jyväskylän yliopistossa, aiheenaan urheilujournalismi. Virtapohja on kirjoittanut useita urheiluaiheisia historiikkeja, kuten Paavo Nurmesta kertovan Mies josta tehtiin patsas (2017). Vuosina 2017–2019 Virtapohja toimi Urheilutoimittajain Liiton puheenjohtajana. Vaatii tilauksen. ==Teoksia== *"Den glider in". Kultajuhlat leijonille, karnevaalit katsojille. Analyysi suomalaisesta sankarijoukkueilmiöstä. Atena, 1995. ISBN 951-9362-94-0 *Sankareiden salaisuudet. Journalistinen draama suomalaista urheilusankaria synnyttämässä. Väitöskirja, Jyväskylän yliopisto. Atena, 1998. ISBN 951-796-145-6 *Golf : suuret turnaukset, suuret voittajat. Auditorium, 2015. ISBN 978-952-7043-34-9 *Mies josta tehtiin patsas. Paavo Nurmen ennätykset, maine ja perintö. Docendo 2017. ISBN 9789522913678 *Sydäntutkimuksen kultainen syke. Paavo Nurmen Säätiö 50 vuotta. Paavo Nurmen Säätiö 2018. ISBN 978-952-94-0264-9 *Kekkonen urheilumiehenä. Kilpakenttien Känästä Suomen presidentiksi. Docendo 2018. ISBN 978-952-291-461-3 *Sata tarkkaa vuotta. Ampumaurheilun historia Suomessa. Suomen Ampumaurheiluliitto 2019. ISBN 978-951-96991-2-7 *Keravan Urheilijat. Liikettä jäsenille jo vuodesta 1918. Keravan Urheilijat 2020. ISBN 978-952-94-3208-0 *Juuso Walden. Urheilumies ja viimeinen patruuna. ReadMe, 2021. ISBN 978-952-373-296-4 *Liuksialan kartano Kangasalla. Meurmanit 200 vuotta isäntinä ja suomalaisen yhteiskunnan rakentajina. Liuksialan kartanon maatalousyhtymä, 2021. ISBN 978-952-94-5177-7 *Lauri Pihkala - koko kansan Tahko. Docendo 2022. ISBN 978-952-382-200-9 *Pekka Kare, raudan ja runon mies muistelee. 2022. ISBN 978-952-94-6260-5 * ==Lähteet== Luokka:Suomalaiset tietokirjailijat Luokka:Suomalaiset urheilutoimittajat Luokka:Suomalaiset järjestöjohtajat Luokka:Vuonna 1962 syntyneet Luokka:Elävät henkilöt
Optinen levy

Optinen levy on tallennusväline, jota luetaan valon heijastumisen avulla. Levyllä on pieniä kuoppia ja tasaisia alueita, jotka vastaavat bittitiloja 0 ja 1. Optiset levyt ovat korvanneet tietokoneissa aiemmin yleiset magneettisesti luettavat levykkeet sekä pelikonsoleissa käytetyt pelimoduulit. Levyjä käytetään audion, videon ja tietokoneohjelmien tallentamiseen. Optiset levyt olivat alkuun vain teollisesti valamalla tuotettuja kunnes kirjoittavat laitteet, kuten CD-R-levyt, saapuivat kuluttajien ulottuville. Varhaiset lukevat asemat käyttivät koteloa (caddy) varsinaiselle levylle. Levy asetettiin koteloon ennen itse asemaan laittamista. Koteloa ei kuitenkaan tarvittu CD-levyn oman virheenkorjauksen myötä ja kotelot jäivät pois käytöstä. Myös UMD-levyissä on käytetty vastaavaa ratkaisua. Ensimmäinen tietokone, jossa CD-ROM asema tuli mukana sisäänrakennettuna, oli vuonna 1989 julkaistu FM Towns. Aiemmin CD-ROM-laitteet olivat kookkaita ulkoisia oheislaitteita. Pelikonsoleissa optiset levyt tulivat aluksi valinnaisena lisävarusteena (PC Enginelle vuonna 1988, Sega Mega-CD vuonna 1991) jolloin peleissä pystyi olemaan paljon enemmän tietoa. Haittana oli, että pelitilannetta ei voinut näille tallettaa samoin kuin pelimoduuleille, ja konsoleihin tulivat erilaiset ratkaisut muistikorttien muodossa. Kiintolevyjen yleistyminen mahdollisti suuremman tallennustilan pelaajan edistymiselle. == Formaatteja == * Laserdisc * CD-levy * GD-ROM (ks. Sega Dreamcast) * MiniDVD (ks. Nintendo GameCube) * Universal Media Disc (ks. PlayStation Portable) * DVD * HD DVD * Blu-ray * Holographic Versatile Disc * Super Audio CD * DualDisc Lisäksi Wiin käyttämä 12cm:n DVD:n kaltainen formaatti sekä Wii U:n käyttämä Blu-rayn kaltainen formaatti, jotka eivät ole yhteensopivia näiden kanssa. Useissa pelikonsoleissa on lisäksi kopiosuojaus niiden käyttämässä formaatissa. Archival Disc on Sonyn ja Panasonicin yhdessä kehittämä formaatti tiedon säilömiseen pitkiä aikoja. Levyt ovat suunnattu datakeskuksien käyttöön. == Muuta == Lisäksi on kehitetty magneto-optisia formaatteja kuten Sonyn MiniDisc. == Lähteet == == Aiheesta muualla == Luokka:Tallennusvälineet Luokka:Tietokoneen tallennusmediat
Maytansinoidit

Maytansinoidit ovat makrosyklisiä ansamysiineihin kuuluvia orgaanisia yhdisteitä. Rakenteeltaan ne ovat maytansiinin johdannaisia. Maytansinoideilla on biologista aktiivisuutta ja monia niistä käytetään tai tutkitaan käytettäväksi muun muassa syöpälääkkeinä. Maytansinoidit poikkeavat sikäli muista antimysiineistä, että niitä esiintyy kasveissa eikä mikro- organismeissa.Frederick J. Antosz: Ansamacrolides, Kirk-Othmer Encyclopedia of Chemical Technology, John Wiley & Sons, New York, 2000. Viitattu 7.6.2017 ==Esiintyminen luonnossa ja rakenne== Ensimmäinen maytansinoideihin kuuluva yhdiste maytansiini eristettiin vuonna 1979 kelastien sukuun kuuluvasta lajista Maytenus ovatus. Sittemmin niitä on eristetty myös muista samaan sukuun kuuluvista lajeista, muista kelaskasvien heimon lajeista sekä myös eräistä tyräkkikasveista ja paatsamakasveista. Luonnossa esiintyviä maytansinoideja on vuoteen 2004 mennessä eristetty lähes 50 ja niitä ovat maytansiinin lisäksi muun muassa maytanbutiini ja maytanvaliini. Maytansinoidien perusrakenne koostuu aromaattisesta bentseenirenkaasta, johon on liittynyt 19 atomista koostuva makrosyklinen laktaamirengas. Aromaattisessa renkaassa on substituenttina myös klooriatomi. Muita maytansinoideille tunnusomaisia rakenteellisia piirteitä ovat epoksidirengas, rengasrakenteinen karbamaatti sekä aminohappoon esteröitynyt hydroksyyliryhmä C3-asemassa. Lisäksi tunnetaan eräitä maytansinoideja kuten trefloriini ja trenudiini, joissa makrolaktaamirakenteeseen on fuusioitunut toinen 12 atomista koostuva laktaamirengas. Kasvit syntetisoivat maytansinoideja lähtien 3-amino-5-hydroksibentsoehaposta. ==Biologiset ominaisuudet== Maytansinoideilla on havaittu olevan antifungisidisia ja alkueläimiä tappavia ominaisuuksia. Lääketieteellisesti tärkein ominaisuus on kuitenkin maytansinoidien syöpäsolujen kasvua estävät vaikutukset. Maytansinoidien on osoitettu olevan tehokkaita muun muassa eräitä leukemia, melanooma ja keuhkosyöpätyyppejä vastaan. Tärkeitä kliinisessä tutkimuksessa ja jo käytössäkin olevia syöpälääkkeitä ovat maytansinoidien ja vasta-aineiden konjugaatit. Tällaisia ovat esimerkiksi mertansiinin eli emtansiinin ja ravtansiinin johdannaiset trastutsumabi-emtansiini, lorvotutsumabi-mertansiini ja anetumabi-ravtansiini. Maytansinoidien syöpäkasvainten kasvua estävät ominaisuudet perustuvat siihen, että ne sitoutuvat syöpäsolujen tubuliiniin, mikä estää näiden solujen kasvun ja jakaantumisen. ==Lähteet== Luokka:Heterosykliset yhdisteet
Jur Vrieling

Jur Vrieling (s. 31. heinäkuuta 1969) on alankomaalainen esteratsastaja, maailmanmestari, Euroopan-mestari sekä olympiamitalisti. == Ura == Vrieling aloitti ratsastuksen harrastamisen, kun hän oli 13-vuotias. Kilpauran hän aloitti vuonna 1990. Ensimmäisen arvokisamitalinsa hän saavutti Lontoon olympialaisten 2012 joukkuekilpailussa. Tuolloin hänen hevosenaan kilpaili vielä pääasiallisesti Bubalu. MM-kultaa Vrieling voitti joukkueensa kanssa Normandiassa vuonna 2014. Seuraavana vuonna Hollannin joukkue voitti euroopanmestaruuden Aachenissa. Vrieling on perustanut Hollantiin oman hevostallin, jossa valmennetaan kilpahevosia. == Lähteet == Luokka:Alankomaalaiset olympiamitalistit Luokka:Alankomaalaiset esteratsastajat Luokka:Vuonna 1969 syntyneet Luokka:Elävät henkilöt
Malesian Superliiga

Malesian Superliiga () on maan jalkapallon korkein sarjataso. Sarja perustettiin vuoden 2004 sarjauudistuksessa, jolloin se korvasi Liga Perdana 1:n maan korkeimpana sarjatasona. Superliigan alapuolelle muodostettiin Valioliiga. Sarjassa pelasi aluksi kahdeksan joukkuetta. Nykyisin Superliigassa pelaa 14 joukkuetta, jotka pelaavat kaksinkertaisen sarjan. Sarjan voittaja on maan mestari ja selviytyy AFC:n Mestarien Liigan karsintoihin. Sarjan kaksi viimeistä putoavat sarjaporrasta alemmas. == Mestarit == Malesian jalkapallomestaruus ratkaistiin ensimmäistä kertaa vuonna 1982. Tätä ennen maassa pelattiin vain osavaltioiden sisäisistä mestaruuksista. === Mestarit 1982–2003 === * 1982 – Penang * 1983 – Melaka * 1984 – Selangor * 1985 – Singapore * 1986 – Kuala Lumpur * 1987 – Pahang * 1988 – Kuala Lumpur * 1989 – Selangor * 1990 – Selangor * 1991 – Johor * 1992 – Pahang * 1993 – Kedah * 1994 – Singapore * 1995 – Pahang * 1996 – Sabah * 1997 – Sarawak * 1998 – Penang * 1999 – Pahang * 2000 – Selangor * 2001 – Penang * 2002 – Perak * 2003 – Perak === Superliiga === * 2004 – Pahang * 2005 – Perlis * 2006 – Negeri Sembilan * 2007 – Kedah * 2008 – Kedah * 2009 – Selangor * 2010 – Selangor * 2011 – Kelantan * 2012 – Kelantan * 2013 – Singapore Lions XII * 2014 – Johor Darul Ta'zim * 2015 – Johor Darul Ta'zim * 2016 – Johor Darul Ta'zim * 2017 – Johor Darul Ta'zim * 2018 – Johor Darul Ta'zim * 2019 – Johor Darul Ta'zim * 2020 – Johor Darul Ta'zim * 2021 – Johor Darul Ta'zim * 2022 – Johor Darul Ta'zim * 2023 – ==Lähteet== Luokka:Malesian jalkapallokilpailut
PROM

PROM (lyhenne sanoista Programmable Read-Only Memory) on tietokonemuisti, joka toimii muuten samalla tavalla kuin ROM, mutta siinä ei ole dataa valmiina, vaan ennen ensimmäistä käyttökertaa se täytyy ohjelmoida ja sen jälkeen sitä ei voi enää ohjelmoida, vain lukea eli ohjelmoinnin jälkeen se käyttäytyy kuten ROM. Tämän muistin on syrjäyttänyt muut muistit kuten Flash-muisti, EPROM ja EEPROM. == Historia == Vuonna 1970 Radiation Inc esitteli 512-bittisen PROM-muistin, joka salli suunnittelijoiden "polttaa" metallilinkit ulkoisella ohjelmointilaitteella, mutta sitä voitiin ohjelmoida vain kerran. PROM-muistia seurasi vuonna 1971 pyyhkittävä EPROM. == Lähteet == Luokka:Digitaalitekniikka Luokka:Puolijohteet Luokka:Muistit
Jussi Välimaa

Jussi Pekka Välimaa (s. maaliskuussa 1956) on suomalainen Jyväskylän yliopiston Koulutuksen tutkimuslaitoksen korkeakoulututkimuksen professori. Hänet nimitettiin Koulutuksen tutkimuslaitoksen johtajaksi ja samalla koulutustutkimuksen professuuriin 1. elokuuta 2017 alkaen. Hän jäi eläkkeelle tästä tehtävästä tammikuussa 2023. Välimaa kirjoitti ylioppilaaksi Mäntän yhteiskoulusta vuonna 1976. Hän valmistui Jyväskylän yliopistosta filosofian kandidaatiksi 1984, lisensiaatiksi 1991 ja filosofian tohtoriksi 1995. Hänen englanninkielisen väitöskirjansa aiheena oli Higher education cultural approach. Välimaan teoksiin kuuluu Opintiellä oppineita: Suomalainen korkeakoulutus keskiajalta 2000-luvulle. Ennen korkeakoulututkimuksen professuuria Välimaa toimi useissa eri tehtävissä (amanuenssi, toimitussihteeri, päätoiminen tuntiopettaja, apulaissihteeri/tiedottaja, tutkija, erikoistutkija) Jyväskylän yliopistossa vuosina 1984–2001. Hän hoiti korkeakoulututkimuksen professuuria vuodesta 2001, ja hänet nimitettiin korkeakoulututkimuksen professorin virkaan vuonna 2005, jota professuuria hän hoiti vuoteen 2017. Välimaa on ollut Academia Europæan jäsen vuodesta 2011. ==Lähteet== ==Aiheesta muualla== *Koulutuksen tutkimuslaitos – Publications *Jussi Välimaa. University of Jyväskylä, Jyväskylä. Higher Education, Doctor of Philosophy *Suomalaiset yliopistot ja korkeakoulut hyvin verkostoituneita yhteiskuntaan (6/2016) *Tutkimus: Yliopistojen keskittäminen ei toimi. Yle uutiset 21.6.2016. * Liiten, Marjukka: Professori: Yliopistokollegiot voisivat käyttää valtaansa. Helsingin Sanomat 4.4.2012. Luokka:Suomalaiset professorit Luokka:Jyväskylän yliopiston professorit Luokka:Vuonna 1956 syntyneet Luokka:Elävät henkilöt Luokka:Academia Europæan jäsenet
Michael Maniaci

Michael Maniaci (s. 3. toukokuuta 1976) on yhdysvaltalainen oopperalaulaja. Maniaci on kontratenori, jolla on sopraanon ääniala. Maniaci pystyy laulamaan sävelen C6 ("sopraano-c"). Maniacin korkea ääni johtuu vain vähäisesti murrosiässä kehittyneestä kurkunpäästä. Maniacin äänihuulet pidentyivät ja paksuuntuivat murrosiässä vain hieman. Maniacia kutsutaan miessopraanoksi. Maniaci on esiintynyt oopperassa ja levyttänyt oopperamusiikkia. Toinen puoli Maniacin kasvoista on halvaantunut. Luokka:Vuonna 1976 syntyneet Luokka:Yhdysvaltalaiset oopperalaulajat Luokka:Sopraanot Luokka:Kontratenorit Luokka:Elävät henkilöt
Kaksoisdiagnoosi

Kaksoisdiagnoosi tarkoittaa, että henkilöllä on vähintään yksi mielenterveyden häiriö ja komorbidi päihdehäiriö. Alkoholismi ja mielenterveysongelmat liittyvät usein toisiinsa eli alkoholismin taustalta paljastuu usein mielenterveysongelma. Suomessa usein mielenterveystyö ja päihdetyö liittyvät käsitteinä toisiinsa, puhutaan mielenterveys- ja päihdetyöstä. Vuonna 1990–1992 Yhdysvalloissa suoritettu ensimmäinen National Comorbidity Survey -tutkimus (NCS) paljasti, että 45 prosentilla heistä joilla oli alkoholiongelma oli vähintään yksi mielenterveysongelma ja 72 prosentilla huumeongelmaisista oli vähintään yksi mielenterveysongelma. Tutkimus myös paljasti, että mielenterveysongelma oli ensin ja päihdehäiriö alkoi vuosi tai yli siitä kärsimisen jälkeen. NCS-tutkimus on toistettu vuonna 2002. Vuonna 2005 julkaistun tutkimuksen mukaan mielenterveyden häiriön hoitaminen saattaa estää päihdehäiriön kehittymisen. Tutkimuksessa löydettiin itselääkityshypoteesiin perustuen positiivinen korrelaatio mielenterveyspalveluiden riittämättömyyden ja laittomien huumeiden käytön väliltä sekä negatiivinen korrelaatio mielenterveyspalvelujen käytön ja raskaan alkoholinkäytön väliltä. Yksi suurimmista vaikeuksista skitsofrenian hoidossa on komorbidi päihdehäiriö. Kaksoisdiagnoosien erotusdiagnostiikka on vaativaa. Erotusdiagnostiikassa voidaan käyttää puolistrukturoitua SCID- haastattelua (structured clinical interview for DSM) ja PRISM-haastattelua (psychiatric research interview for substance and mental disorders). == Katso myös == * Itselääkitys == Lähteet == == Aiheesta muualla == * * Luokka:Psykiatria Luokka:Alkoholismi
Southeasen rautatieasema

Southeasen rautatieasema on rautatieasema Southeasen kylässä East Sussexissa. Se on East Coastway Linesta haarautuvalla Seafordin radalla. Asemalle liikennöi Southern-junayhtiö. Asema avattiin 1. syyskuuta 1906 nimellä Southease and Rodmell Halt. Nykyiseen muotoonsa nimi lyheni 12. toukokuuta 1980. Asemaa käytti 20 662 matkustajaa kaudella 2014–2015. == Lähteet == * === Viitteet === Luokka:East Sussexin rautatieliikennepaikat
Modern Life Is Rubbish

Modern Life Is Rubbish on Blurin toinen studioalbumi, joka julkaistiin toukokuussa 1993. Albumi ei saanut toivottavaa suosiota ja yhtye miltei joutui jättämään Food Records -levy-yhtiön, mutta seuraava albumi Parklife vuonna 1994 pärjäsi paljon paremmin ja nosti yhtyeen suosiota. Modern Life Is Rubbish nousi lähelle kärkeä brittiläisten rock-kriitikoiden listatessa vuoden 1993 parhaita albumeja. == Kappaleet == # # # # # # # # # # # # # # == Lähteet == Luokka:Vuoden 1993 albumit Luokka:Brittiläiset alternative rock -albumit Luokka:Britpop-albumit
Newhaven Townin rautatieasema

Newhaven Townin rautatieasema on rautatieasema Newhavenissa East Sussexissa. Se on East Coastway Linesta haarautuvalla Seafordin radalla. Asemalle liikennöi Southern-junayhtiö. Asema avattiin 6. joulukuuta 1847 nimellä Newhaven. Nykyinen nimi otettiin käyttöön heinäkuussa 1864. Asemaa käytti 320 388 matkustajaa kaudella 2014–2015. == Lähteet == * === Viitteet === Luokka:East Sussexin rautatieliikennepaikat
Empire of the Clouds

Empire of the Clouds on brittiläisen Iron Maiden -yhtyeen kappale ja single vuonna 2015 ilmestyneeltä tupla-albumilta The Book of Souls. Single julkaistiin itse albumin jälkeen, 16. maaliskuuta 2016. Se julkaistiin rajoitettuna 5500 kappaleen painoksena.Empire of the Clouds @ Encyclopardia Metallum Bruce Dickinsonin kirjoittama ”Empire of the Clouds” on kestoltaan kahdeksantoista minuuttia pitkä, mikä tekee siitä Iron Maidenin uran pitkäkestoisimman kappaleen. Se on kestoltaan noin viisi minuuttia pidempi kuin yhtyeen uran toiseksi pisin kappale, vuoden 1984 Powerslave -albumin päätösnumero ”Rime of the Ancient Mariner”. == Kappaleet == # (Dickinson) # (Dickinson, McBrain) == Kokoonpano == * Bruce Dickinson – laulu, piano * Dave Murray – kitara * Adrian Smith – kitara * Janick Gers – kitara * Steve Harris – basso * Nicko McBrain – rummut == Lähteet == Luokka:Iron Maidenin kappaleet Luokka:Vuoden 2016 kappaleet
Virtapohja

Virtapohja voi tarkoittaa: * Harri Virtapohja (s. 1936), eversti * Kalle Virtapohja (s. 1962), urheilutoimittaja ja tietokirjailija * Veikko Virtapohja (1910–2004), kestävyysjuoksija
Valeria (nimi)

Valeria on latinalaisperäinen naisen etunimi, joka nykyäänkin on käytössä muun muassa italian-, espanjan-, saksan- ja venäjänkielisissä maissa. Alkuperältään se on naispuolinen vastine roomalaisille miehennimille Valerius ja Valerianus, joka on johdettu latinan verbistä valere ("olla voimakas"). Roomalais­aikana nimi esiintyi Valeriusten sukuun kuuluvilla naisilla. Suomessa nimi Valeria on Digi- ja väestötietoviraston tietojen mukaan annettu vuoden 2019 loppuun menneessä 730 naiselle ja muutamalle miehelle. Nimeä ei ole suomen- eikä ruotsinkielisessä kalenterissa, mutta ortodoksisessa kalenterissa se esiintyy 7. kesäkuuta, Pyhän Valerian, Palestiinan Caesareassa 300-luvulla surmatun kristityn marttyyrin muistopäivänä. == Tunnettuja Valerioita == * Galeria Valeria (k. 315), Rooman keisari Diocletianuksen tytär * Valeria Borovskaya (s. 1995), suomalainen korkeushyppääjä * Valeria Bruni Tedeschi (s. 1964), italialais-ranskalainen näyttelijä, elokuvaohjaaja ja elokuvakäsikirjoittaja * Valeria Ciavatta (s. 1959), San Marinon kapteenivaltionhoitaja 2003–2004 ja 2014 * Valeria Gagealov (1931–2021), romanialainen näyttelijä * Valeria Golino (s. 1966), italialainen näyttelijä * Valéria Gyenge (s. 1933), unkarilainen uimari * Valeria Lynch (s. 1952), argentiinalainen laulaja * Valeria Mazza (s. 1972), argentiinalainen valokuvamalli ja liikenainen * Valeria Messalina (23–48), Rooman keisari Claudiuksen kolmas puoliso * Valeria Răcilă (s. 1957), romanialainen soudun olympiavoittaja * Valeria Resjan (s. 1971), suomalainen pianisti * Valeria Ränik (s. 1964), virolainen kirjailija * Valeria Ștefănescu, o.s. Bufanu (s. 1946), romanialainen aitajuoksija * Valeria Straneo (s. 1976), italialainen kestävyysjuoksija * Valeriya (Валерия) (s. 1968), venäläinen laulaja == Kuvitteellisia Valerioita == * Valeria, Reed Richardsin ja Susan Storm-Richardsin tytän, jonka Tohtori Doom sai nimetä entinen rakastettunsa mukaan Marvel-kustantamon sarjakuvissa == Lähteet == == Aiheesta muualla == Luokka:Etunimet
Márta Rudas

Márta Andal-Rudas (14. helmikuuta 1937 Debrecen – 5. kesäkuuta 2017) oli unkarilainen keihäänheittäjä ja olympiamitalisti. Rudas saavutti olympiahopeaa Tokiossa 1964. Rooman kesäolympialaisissa 1960 hän sijoittui yhdeksänneksi ja Méxicon kesäolympialaisissa 1968 neljänneksi. Olympics at Sports-Reference.com Rudas saavutti sijoituksia kärkikymmenikköön myös EM-kilpailuissa. Hän kuoli 80-vuotiaana 5. kesäkuuta 2017.https://atletika.hu/hu/hirek/2017/elhunyt- rudasne-antal-marta == Lähteet == * Márta Andal-Rudas Bio, Stats, and Results Olympics at Sports-Reference.com === Viitteet === Luokka:Unkarilaiset keihäänheittäjät Luokka:Unkarilaiset olympiamitalistit Luokka:Vuonna 1937 syntyneet Luokka:Vuonna 2017 kuolleet